เมื่อวานช่วงเย็น ขับรถเถลไถลมาเรื่อยๆ จนถึงบ้านโป่ง จำได้ว้าเซฟร้านนี้ไว้ในลิสต์ เลยหาที่จอดแถวๆ วงเวียนช้าง แล้วเดินไปที่ร้านค่ะ

การเดินทางนะคะ ตามแมปวงในโลดเลยค่ะ แต่ร้านไม่มีที่จอดรถนะคะ อาจจะต้องจอดตามข้างถนนอื่นๆ แล้วเดินเอา

ตัวร้านเป็นห้องแถวแบบเดิมๆ เลยค่ะ ไม่มีการตกแต่งใดๆ 

เนื่องจากหิวมาก สั่งไปสองอย่างค่ะ

■ ก๋วยเตี๋ยวหลอด 5 ชิ้น (25)

ทางร้านมี 5 ไส้ คือ กุยช่าย ผักกาดดอง-หมูสับ มะละกอดอง (?) เต้าหู้ และเผือก เลยสั่งมาลองชิ้นละไส้ค่ะ มีไส้แปลกๆ ที่ไม่เคยเห็นหลายไส้ อย่างผักกาดดองเนี่ย ไม่เคยเห็นเลยค่ะ ไส้เยอะตู้มๆ ทุกไส้ค่ะ

■ ผัดไทยทะเล (40)

ทานเตี๋ยวหลอดไปพักนึง ผัดไทยก็มาเสิร์ฟ คือเห็นจานผัดไทยแล้วรู้สึกคิดผิดมากที่สั่งเตี๋ยวหลอด เพราะผัดไทยมาเต็มจานเลยค่ะ เส้นเยอะมาก เครื่องเยอะพอควร

รสชาติรวมๆ ค่อนข้างอ่อนค่ะ หวานนิดๆ เผ็ดจิ๊ดนึง ต้องบีบมะนาว และปรุงเครื่องปรุงเพิ่มก็อร่อยใช้ได้ แต่ที่เด็ดมากคือเส้นค่ะ ผัดมากำลังดีมาก เหนียว หนึบ ติดใจเส้นเลยค่ะ อร่อยจริงๆ กว่าจะกินหมดจาน จุกเลยค่ะ เยอะคุ้มราคามาก